
Nr.U32006-005143/17.10.2006

REFERAT

privind aprobarea Planului Urbanistic de Detaliu "Construcţie pentru locuinţe plurifamiliale, acces auto, împrejmuire”, strada Pompiliu Ştefu nr. 38 – 40, Timisoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U32006-005143/06.10.2006 privind aprobarea Planului Urbanistic de Detaliu "Construcţie pentru locuinţe plurifamiliale, acces auto, împrejmuire”, strada Pompiliu Ştefu nr. 38 – 40, Timisoara;

Având în vedere prevederile Certificatului de Urbanism nr.3731/04.07.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu "Construcţie pentru locuinţe plurifamiliale, acces auto, împrejmuire”, strada Pompiliu Ştefu nr. 38 – 40, Timisoara;
Documentaţia este iniţiată de proprietarul terenurilor S.C. TIMCON S.A. şi a fost elaborată de Birou Individual de Arhitectura  Almajan Titus Gabriel, proiect nr. 13/2006.

Terenul studiat în cadrul P.U.D. este situat în intravilanul municipiului Timişoara, în zona de nord a oraşului, în zona Bucovina. Prin P.U.G. Timişoara pentru acest amplasament este stabilită funcţiunea: zonă de locuinţe şi funcţiuni complementare peste P+2.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul Planului Urbanistic de Detaliu "Construcţie pentru locuinţe plurifamiliale, acces auto, împrejmuire”, strada Pompiliu Ştefu nr. 38 – 40, Timisoara, este de 1743 mp şi este integral proprietatea privată a firmei sc Timcon sa, înscrisă în CF nr. 16916, nr. top 22872/1/2/2 – 22872/1/3 în suprafaţă de 1215mp şi CF nr. 38834 nr. top 22872/1/2/1 în suprafata de 528 mp.


Pe teren există două clădiri cu funcţiunea de locuinţă şi un garaj ce vor fi demolate în baza unei Autorizaţii de Desfinţare. 

Având în vedere că terenul se află la limita dintre o zonă cu locuinţe colective în regim de înălţime de P+4E şi o zonă de locuinţe individuale în regim de maxim P+2E+M, prin P.U.D. "Construcţie pentru locuinţe plurifamiliale, acces auto, împrejmuire”, strada Pompiliu Ştefu nr. 38 – 40, Timisoara se propune ca pe terenul studiat să se realizeze un imobil cu locuinţe plurifamiliale, cu regim de înălţime D+P+5E+1E retras. Acesta va fi amplasat cu retragere de la frontul stradal, în aliniament cu construcţiile învecinate, pe limita de proprietate din dreapta şi retras la 2m faţa de limita de proprietate din stânga. Numărul total de apartamente considerat a se realiza va fi de circa 40, iar blocul va fi dotat cu lift pentru persoane, conform normativelor în vigoare. 


Indicii propuşi prin prezenta documentaţie sunt:



POT maxim = 50 % - funcţiune mixtă locuinţe colective şi servicii, comerţ



CUT maxim = 3 
Regim maxim de înălţime D+P+5E+1E retras


Hmaxim cornişa = 25m


Accesul auto pe parcelă se va realiza de pe direct din strada Pompiliu Ştefu, printr-un gang cu lăţimea de 6,36m., în curtea interioară unde sunt dispuse un număr de 21 de locuri de parcare pentru locatari, precum şi accesul maşinilor la demisol, unde sunt asigurate celelalte locuri de parcare necesare funcţiunii alese, conform Anexei 2 din Regulamentul Local de Urbanism.

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planului Urbanistic de Detaliu "Construcţie pentru locuinţe plurifamiliale, acces auto, împrejmuire”, strada Pompiliu Ştefu nr. 38 – 40, Timisoara se va integra în Planul Urbanistic General al Municipiului Timişoara şi va avea o valabilitate de 10 ani.

